text: [{"text_idx": "#000001", "text": "Finnur og Erik vi\u0301\u00f0ari til kvartfinaluna"}, {"text_idx": "#000004", "text": "Fy\u0301ra av a\u0301ttandapartsfinalunum i\u0301 donsku steypakappingini ver\u00f0a leiktar hesa vikuna. I\u0301 gja\u0301r vo\u0301r\u00f0u tri\u0301ggir teir fyrstu dystirnir leiktir, og f\u00f8royingar vo\u0301ru i\u0301blanda\u00f0ir i\u0301 \u00f8llum. Finnur Justinussen er i\u0301 sto\u0301rformi. G\u00f8tuma\u00f0urin leg\u00f0i seg a\u0301 odda a\u0301 topsskju\u0301ttalistanum i\u0301 n\u00e6stbestu deildini i\u0301 vikuskiftinum. I\u0301 kv\u00f8ld byrja\u00f0i hann a bonkinum, ta\u0301 AGF var a\u0301 vitjan. Finnur kom a\u0301 v\u00f8llin mi\u00f0skei\u00f0is i\u0301 2. ha\u0301lvleiki, ta\u0301 st\u00f8\u00f0an var 2-1. Arbei\u00f0ssami a\u0301leyparin var to\u0301 bara a\u0301 v\u00f8llinum i\u0301 12 minuttir, ta\u0301 hann noyddist u\u0301t vi\u00f0 ska\u00f0a. N\u00e6stved koyrdi to\u0301 sigurin heim mo\u0301ti li\u00f0num u\u0301r Superligaini og er til rei\u00f0ar til fjo\u0301r\u00f0ingsfinaluna. I\u0301 Kolding vitja\u00f0u Viljormur Davidsen og Vejle. F\u00f8royski vinstri bakkurin kom inn fra\u0301 byrjan av i\u0301 2. ha\u0301lvleiki. Dysturin fo\u0301r u\u0301t i\u0301 longda leikti\u0301\u00f0, ti\u0301 ta\u00f0 var 1-1 eftir 90 minuttir. Stutt fyri ha\u0301lvleik i\u0301 longdu leikti\u0301\u00f0ini fekk ma\u0301lskju\u0301ttin hja\u0301 Vejle, Goncalves Sousa, si\u0301tt seinna gula kort, og so slo\u0301 oddali\u00f0i\u00f0 i\u0301 tri\u00f0bestu deildini til tv\u00e6r fer\u00f0ir. Ein yvirraskandi sigur til Kolding, i\u00f0 hevur Erik Ernesto Nielsen sum hja\u0301lparvenjara. 31-a\u0301ra gamli venjarin er ha\u0301lvur dani og ha\u0301lvur argentini. Hann bu\u0301\u00f0i i\u0301 F\u00f8royum i\u0301 yvir ti\u0301ggju a\u0301r, og gj\u00f8rdi vart vi\u00f0 seg sum venjari i\u0301 ymiskum deildum; seinast sum h\u00f8vu\u00f0svenjari hja\u0301 EBS/Ska\u0301la i\u0301 fj\u00f8r, ta\u0301 felagsli\u00f0i\u00f0 vann si\u0301ni fyrstu steyp. Erik og Kolding eru o\u0301sigra\u00f0 i\u0301 hesum kappingara\u0301rinum, og slo\u0301u Randers u\u0301r Superligaini u\u0301t i\u0301 seinasta umfari\u00f0 \u2013 eisini eftir longda leikti\u0301\u00f0. I\u0301 Aalborg vo\u0301r\u00f0u Horsens og f\u00f8royingarnir har slignir u\u0301t. AaB vann 1-0; ma\u0301li\u00f0 kom beint eftir ti\u0301man. Sonni Ragnar Nattestad leikti allan dystin i\u0301 mi\u00f0verjuni; Hallur Hansson kom inn, ta\u0301 tju\u0301gu minuttir vo\u0301ru eftir. I\u0301 morgin sp\u00e6la FC Midtjylland og FCK sto\u0301rdyst i\u0301 Herning."}, {"text_idx": "#000008", "text": "U21-landsli\u00f0i\u00f0 so at siga o\u0301broytt"}]